བྱང་ཁོ་རེ་ཡའི་ད་ལོའི་རྒྱལ་སྟོན་དམག་གཟིགས་མཛད་སྒོ་དེ་སྔོན་དང་བསྡུར་ན་རྒྱས་སྤྲོས་དེ་ཙམ་མེད་པ་དང་།མེ་སྒྱོགས་དང་།འཁྲབ་ལྡན་འཁོར་ལོ།མེ་ཤུགས་འཕུར་མདེལ་བཅས་གོ་མཚོན་ཉུང་ཤས་ལས་འགྲེམས་སྟོན་བྱས་མེད།བྱང་ཁོ་རེ་ཡའི་ཆེས་མཐོའི་མི་དམངས་གྲོས་ཚོགས་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན་ཀྲང་ཅིང་ཡུང་ནན་གྱི་དམག་གཟིགས་མཛད་སྒོའི་གོང་གི་ཤིས་ཚིག་ནང་།བྱང་ཁོ་རེ་ཡས་འབད་བརྩོན་ཆེན་པོས་ཁོ་རེ་ཡ་ཕྱེད་གླིང་ཕྲན་གྱི་རང་བདག་གཅིག་འགྱུར་མངོན་འགྱུར་ཡོང་བ་བྱེད་རྒྱུ་དང་།འཛམ་གླིང་གི་ཞི་བདེ་སྲུང་སྐྱོང་བྱ་རྒྱུ་ཡིན་པ་ནན་སྟོན་གནང་ཡོད།